Odsherred Kommune

Natur & Miljø

Nyvej 22

4573 Højby

Att. Biolog Erich Wederkinch

 27-09-2015

**Vedr.: Grundejerforeningen Bornholms strandareal ved Sejrø Bugt. – Ansøgning om tilskud til naturpleje.**

Hermed henviser jeg til Deres mail af 17. august 2015 omhandlende fortsat naturpleje af foreningens strandareal.

Grundejerforeningens bestyrelse har besluttet, at naturplejen fremover skal ske i overensstemmelse med Deres anbefalinger og Natura 2000 planen, og bestyrelsen har i den anledning indhentet tilbud herom fra entreprenører.

I den anledning fremsender jeg hoslagt kopi af tilbud fra Jesper Andersen, lydende på kr. 12.000 + moms, som er det billigste tilbud, og som foreningens bestyrelse har accepteret, hvortil bemærkes, at arbejderne skal udføres i oktober måned, da maskinerne ikke kan udføre arbejderne senere på grund af at arealerne bliver vandlidende senere på året. Arbejdet vil blive udført med skiveslåmaskine, og afklippet bliver efterfølgende revet sammen og bortkørt i overensstemmelse med Deres anvisninger, hvilket foreningen vil præcisere i en senere skriftlig accept af tilbuddet.

I overensstemmelse med Deres og Jørgen Stoltz anbefalinger vil entreprenørens arbejde blive suppleret ved at foreningen arrangerer årlige arbejdsdage, hvor foreningens medlemmer møder op og arbejder frivilligt på vedligeholdelsen af fællesarealet ved, at fjerne pil og anden bevoksning fra diget mod havet, samt selektiv bekæmpelse af rynkerose på øvrige arealer med fjernelse af rødder.

Med henvisning til foranstående ansøger jeg hermed på foreningens vegne om tilskud til betaling af udgiften til entreprenør ved pleje af arealet kr. 12.000 + moms.

Samtidig vil foreningen gerne med tak acceptere et årligt møde i juni måned med kommunen til gennemgang af arealerne, som tilbudt i Deres mail af 17. august 2015.

Med venlig hilsen

På vegne bestyrelsen for Grundejerforeningen Bornholm’

Thore Andersen

Til Thore Andersen, Grundejerforeningen Bornholm,

Tak for fremsendte ansøgning.

Kommunen yder et tilskud til opsamling og bortkørsel mv. på kr. 6000,00 kr. eksklusive moms. Regning skal sendes direkte fra entreprenør eller rådgiver til kommunen på EAN 5798007522018 og mærkes ”Bornholm, ertwe, j.nr. 306-2015-109079.

Tilskuddet ydes under hensyn til, at arealet har en stor naturværdi og ligger i Natura 2000 område. Men da det ikke er let tilgængeligt for offentligheden f.eks. med adgang fra nærliggende P-plads eller lignende, ydes kun tilskud på 50 % af tilbudssummen.

Venlig hilsen

**Erich Wederkinch**

Biolog

Natur og Miljø

|  |  |  |
| --- | --- | --- |
|  |    | ODSHERRED KOMMUNE  I  NYVEJ 22  I  4573 HØJBYDIREKTE TELEFON: 59 66 60 89  I  AFDELINGSTELEFON: 59 66 60 50E-MAIL: [ertwe@odsherred.dk](https://mail.yousee.dk/compose.cgi?to=ertwe@odsherred.dk)  I  [www.odsherred.dk](http://www.odsherred.dk/)tænk på miljøet – behøver du at udskrive denne mail? |